অ্যান্টন ডেভসিচ

অ্যান্টন পল ডেভসিচ (জন্ম: ২৮ সেপ্টেম্বর, ১৯৮৫) হ্যামিল্টনে জন্মগ্রহণকারী নিউজিল্যান্ডের বিশিষ্ট ক্রিকেটার। বামহাতি ব্যাটসম্যান হিসেবে নিউজিল্যান্ড ক্রিকেট দলে খেলছেন অ্যান্টন ডেভসিচ। পাশাপাশি দলের প্রয়োজনে বামহাতে অর্থোডক্স স্পিন বোলিং করে থাকেন। ঘরোয়া ক্রিকেটে নর্দার্ন ডিস্ট্রিক্টস নাইটস দলের প্রতিনিধিত্ব করছেন।Player Profile, CricketArchive, Retrieved on 9 September 2009

 ঘরোয়া ক্রিকেট 
২০০৪ সালের আইসিসি অনূর্ধ্ব-১৯ ক্রিকেট বিশ্বকাপের পাঁচটি খেলায় নিউজিল্যান্ডের যুব দলের পক্ষে খেলেন।ICC Under-19 World Cup 2003/04 - Batting and Fielding for New Zealand Under-19s, CricketArchive, Retrieved on 9 September 2009 এক বছর পরেই ওতাগো’র বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি কোন উইকেট না পেলেও নয় নম্বরে ব্যাটিংয়ে নেমে ১৫ বাউন্ডারির সাহায্যে অপরাজিত ৯৪ রান সংগ্রহ করেন।Northern Districts v Otago, State Championship 2004/05, CricketArchive, Retrieved on 9 September 2009 ২০০৪-০৫ মৌসুমে তিনটি প্রথম-শ্রেণীর ক্রিকেটে অংশগ্রহণ করেন। কিন্তু পাঁচ ইনিংসের কোনটিতেই ৫০ রানের অধিক রান সংগ্রহ করতে ব্যর্থ হন তিনি।Player Oracle: AP Devcich, CricketArchive, Retrieved on 9 September 2009 পরের বছর লিস্ট এ ও টুয়েন্টি২০ ক্রিকেটে অভিষেক ঘটলেও প্রথম একাদশে স্থান করে নিতে পারেননি।

 আন্তর্জাতিক ক্রিকেট 
২৯ অক্টোবর, ২০১৩ তারিখে বাংলাদেশ দলের বিপক্ষে একদিনের আন্তর্জাতিকে অভিষিক্ত হন তিনি। একই বছরের ৬ নভেম্বর তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন তিনি।

 তথ্যসূত্র 

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার